Downloaded from YTS.MX
Official YIFY movies site: YTS.MX
BERDASARKAN MANGA KARYA JIRO TANIGUCHI DAN BAKU YUMEMAKURA
Berjalan.
Mendaki.
Mendaki lagi.
Tinggi lagi.
Untuk apa?
Nama saya Fukamachi Makoto.
Saya ambil gambar untuk majalah.
Tahun itu, saya ikut pasukan Jepun daki muka barat daya Everest.
Kem pangkalan. Awak dengar saya?
Ini Tanaka. Saya dengar.
Ada ribut menghampiri. Patah balik.
Kami sudah hampir, tak boleh patah balik.
Awak dah lambat. Ribut itu akan tiba dulu.
Tengoklah nanti.
Terlalu bahaya. Awak dah terlalu lambat.
Dengar tak? Tanaka?
Tak naik puncak pun. Buang masa saja.
- Apa? - Tak lepas 8,000 meter pun.
Walaupun ada oksigen?
Mereka tak sedia. Bukan begitu nak daki muka barat daya.
- Mereka sampai mana? - Selepas kem 5 saja.
Tanaka dan Goto cekap tapi lambat pula.
Cuaca di rabung tak elok. Terpaksa patah balik.
Cukup untuk dua halaman tak?
- Saya tak nak buat dah. - Jangan merungut.
Sekurang-kurangnya awak lihat dunia.
Bazir masa saja. Gambar pun tak dapat.
- Jumpa di pejabat Isnin nanti. - Ya. Jumpa nanti.
Fukamachi, bir awak dah tak sejuk.
- Ya. - Orang lain minum banyak.
Okey, sekejap.
Hei.
Helo.
Wartawan?
Ya.
Nak berita tergempar?
Awak nak tengok kamera Mallory?
Ini dia.
Kamera Mallory. Tengoklah.
Ini betul. Ditemui atas sana.
Awak tahu kisahnya?
Berita tergempar, bukan?
Saya bagi harga bagus.
Apa awak cakap ini?
10,000 rupee, 200 dolar. Itu kira murah!
Saya tak nak!
Tak nak, sudah.
Awak yang rugi.
- Helo. - Anda menghubungi Nepal Airlines.
Semua talian kami sibuk. Sila cuba lagi.
Durian runtuh tak terjadi setiap hari.
Itu resam hidup.
Tapi kali ini, saya sendiri sudah tak yakin.
- Bukan saya! - Jadi mana benda itu?
Jangan marah.
Biar saya jelaskan!
Berhenti!
- Hei. - Pulangkan.
Okey, tunggu.
Nah.
Hei, tunggu!
Habu.
Cepatlah.
MAJALAH GEOGRAPHIC MONTHLY
Kemuncak Everest dicapai pada tahun 1953.
Tapi itu bukan cubaan pertama.
Pada tahun 1924,
8 Jun, pukul 12.50 tengah hari,
warga Inggeris George Mallory dan rakan pendakinya dilihat
buat kali terakhir di rabung utara, dekat puncak.
Mereka tidak kembali. Tiada siapa tahu jika mereka berjaya.
Tapi mereka ada kamera untuk membuktikan jika mereka berjaya.
Sebuah Vest Pocket Autographic.
Jika kamera itu ditemui dan filemnya dicuci,
persoalan selama bertahun-tahun itu akan terjawab.
Adakah Mallory orang pertama menakluki Everest?
Tapi
ada satu masalah.
SYARIKAT PENERBITAN YU
Saya cari merata, tanya orang kedai. Tak ada.
Dia ghaib.
Tapi itu memang dia.
Habu Joji?
- Habu Joji itu? - Ada Habu Joji lain?
Dia dah lama hilang. Alih-alih muncul dengan kamera Mallory?
Depan mata awak?
Dia pendaki yang mahir.
Mungkin dia jumpa mayatnya dekat puncak dan ambil kamera itu.
Sudah 70 tahun orang cari Mallory.
Kalau betul, mesti heboh. Mungkin bukan Habu.
- Habis ini? - Bukan dia saja yang hilang jari.
Kalau ya pun, mana tahu tentang kamera itu?
Kamera Vest Pocket biasa.
Awak pun tahu.
Tidak. Jadi kenapa Habu bergaduh dengan lelaki itu?
Kenapa tak tanya dia?
Saya dah cari. Awak tahulah Kathmandu.
Sementara itu,
ini akan jadi muka depan.
Ini boleh juga, tapi kena frem semula.
Kalau betul Mallory, sejarah pendakian akan berubah.
Lelaki pertama naik Everest.
Tak boleh lepaskan ini.
Saya perlu cari Habu.
Orang di sini kenal dia, mereka boleh bantu.
Kamera itu mesti terbenam dengan Mallory.
Tiada siapa pedulikan Habu.
Lupakan sajalah.
Kalau saya cuci filem Mallory, boleh beri saya hak eksklusif?
Dengan royalti hak cipta sekali.
Okey, baiklah.
Pasti sukar untuk mencari Habu.
Dia tiada lagi alamat, keluarga atau kawan di Jepun.
- Helo? - Ya?
Nama saya Fukamachi Makoto. Saya wartawan.
- Saya nak tanya tentang Habu Joji. - Siapa?
Habu Joji.
Pada tahun 1960-an dulu, dia pernah menempah nama.
Dia lincah dan ada gaya unik jadi orang anggap dia berbakat.
Dia banyak kali catat rekod dan mendaki pada musim sejuk.
Dalam bidang pendakian gunung, masa depannya cerah.
Malah orang kata dia yang terbaik dalam generasinya.
Pada satu hari, dia lesap. Tak semena-mena.
Ghaib. Apa berlaku kepada dia?
- Ambil beg ini. - Saya boleh. Terima kasih.
- Mana beg dengan karabiner? - Bawah tempat duduk.
Siapa gulung tali ini?
- Nak saya bawa beg awak? - Ada apa lagi?
Tak apa.
Ikutlah saya. Seminggu saja. Banyak laluan seronok.
Tak boleh, Habu. Saya baru balik.
Ini kerja baru. Tak boleh cuti begitu saja.
Nanti saya beritahu bos awak, awak lebih produktif lepas mendaki.
- Yalah. - Boling Sabtu nanti?
- Ya. - Boleh juga.
Saya kalahkan awak nanti.
Kita pergi boling hari Sabtu. Nak tak?
Ya. Saya raja strike.
Kita patut lari hari Sabtu. Awak dah lupa?
Tidak, tak lupa.
Maaflah, Sabtu tak boleh.
Kami dah lama rancang.
Ada berita baik.
Toshiro telah dipecat?
- Dapat trak baru? - Bukan. Kita akan ke Nepal.
Saya jumpa penaja untuk ekspedisi Annapurna.
Tapi mereka tanggung separuh saja. Selebihnya kita tanggung.
- Ya. - Okey.
Saya tahu tak semua orang mampu pergi.
Jika berjaya,
ekspedisi seterusnya tentu ditaja penuh.
Jangan lupa mohon visa sebelum bulan depan.
Kena beli banyak peralatan. Kita mesti bincang bersama.
- Toshiro, uruskan akaun. - Ya, tiada masalah.
Saya agih borang untuk permit mendaki.
Ini akan ambil masa. Jangan lengah…
Mereka tak cukup mahir pun.
Mereka tak kerap berlatih. Asyik berseronok saja.
Tak mendaki 50 hari setahun pun.
Kita patut pergi. Kita lebih mahir!
Hanya sebab mereka mampu bayar.
Patutkah?
Buang benda itu!
Sebab itu awak susah bernafas di tempat tinggi.
Duit, penaja…
Kalau kita terkenal, mesti ada penaja.
Kita boleh menempah nama. Buat sesuatu yang orang tak buat.
- Nak tak? - Boleh. Awak nak buat apa?
Tembok Iblis.
Semasa musim sejuk? Gila. Mustahil. Tak ada orang buat itu.
Sebab itulah.
Tak balik lagi? Awak seorang saja tinggal.
Pendakian Tembok Iblis musim sejuk pertama. Hebat juga masa itu.
Ya. Jadi macam mana? Ada dapat petunjuk?
Saya telefon kedutaan.
Habu tiba di Nepal lapan tahun lalu, tapi visa dia luput.
Dia menyorok. Sebab itu dia lari bila saya cam dia.
- Apa kaitan dengan kamera itu? - Saya akan cari itu.
Okey.
Semoga berjaya.
Ahli lain kelab itu yang ke Annapurna telah gagal.
Mereka balik dengan selamat tapi tiada siapa sampai puncak.
Kita minum untuk Inoue dan Habu.
- Ya, terima kasih. Minum. - Syabas.
Habu dapat balas dendam.
Syabas, semua.
Mujur awak dapat tebus maruah kelab.
Yang lain ikut dia ini.
- Kami utamakan keselamatan saja. - Ya, kami profesional.
Tapi hebat betul panjat Tembok Iblis dalam cuaca sebegitu!
Mereka bernasib baik saja.
Bukan sebab nasib.
Kami pasang khemah dan tunggu masa sesuai.
Apabila hari cerah, matahari cairkan salji dan jalan jelas.
Malam pula akan bekukan salji itu
dan takkan menimpa kita. Baru pergi.
Tapi siang itu salji pula. Teruk kami hari itu.
Ya, salji serbuk itu memang menyusahkan.
- Kami kena cepat. - Kami tak berlengah-lengah!
Paling susah, jerangkau dan bila ais jatuh.
Awak patut tengok. Halang habis!
Tapi saya jumpa jalan tembus.
Tersorok sikit tapi kami mesti cuba. Kalau tak, buat apa pergi?
Awak di mana masa itu, Inoue?
Ayuh, minum.
Sekejap.
Inoue memang cekap juga tapi saya asyik mendahului dia jadi…
Serupa macam awak panjat seorang.
Bukanlah. Tapi sebenarnya betul juga.
Habu.
Apa? Betul apa? Saya selalu di depan.
- Apa ada dalam otak awak? - Apa?
Cuba jangan kecam rakan sendiri. Mana semangat berpasukan awak?
Saya bukan kecam Inoue. Cuma…
Awak tahu kenapa dia tersinggung?
Saya cerita saja. Nak buat macam mana kalau tersinggung?
Dia memang terkulat-kulat masa itu.
Kunci pun tak jumpa.
Kami cari merata. Sejam kemudian, rupanya dalam poket.
Mana tak marah?
Oh, ya. Buntaro asyik minta mahu mendaki dengan awak.
Tak boleh. Dia terlalu muda. Dia akan lambatkan saya.
Saya kenal ramai pendaki muda yang bagus.
Dulu ada seorang yang cari saya
dan mahu masuk kelab tapi dia bawah umur.
Apa dia kata, ya?
"Encik Ito, bolehlah. Beri saya masuk kelab ini."
Cuba fikir. Dia mesti suka.
Risiko sentiasa ada.
Bayangkan awak terikat.
Rakan awak cedera atau pengsan. Tak boleh daki.
Dia terjuntai di hujung tali.
Awak terseret. Sekarang awak terancam.
Nak buat apa? Potong tali atau tak?
Macam itu saja? Entahlah.
Kalau tak cepat, awak berdua akan jatuh. Kena pilih.
Saya takkan potong tali itu. Memang tak boleh.
Kalau awak yang terjuntai, saya akan potong saja.
Saya akan potong.
Apa gunanya kalau dua-dua mati?
Kalau awak pula yang terjuntai? Mesti awak nak rakan awak fikir dua kali.
Tak, sebab tiada penyelesaian lain.
Kalau saya jatuh, jangan fikir dua kali. Saya takkan salahkan sesiapa.
Nak pesan lagi?
Boleh juga.
Habu?
Tahniah sebab panjat Tembok Iblis.
Hase. Hase Tsuneo.
Ya…
Laluan Takizawa musim panas lepas?
Rekod kepantasan baru? Syabas.
Baguslah saya terserempak dengan awak. Saya nak tanya…
Tak banyak muka batu seperti itu, walaupun di Eropah.
Macam mana awak daki? Ceritalah.
Pernah mendaki semasa musim sejuk?
Saya tak nak terburu-buru.
Saya pasang khemah dan tunggu.
Apabila hari cerah, matahari cairkan salji dan jalan jelas.
Laluan terakhir rumit sikit.
Jangan perlahan, tapi rasanya itu takkan jadi masalah.
Terima kasih beri petua.
Nak daki Tembok Syaitan?
Ya, saya bertolak esok.
Baguslah. Dengan siapa?
Tiada siapa. Saya seorang.
Kini beralih ke berita sukan terpanas minggu ini.
Ya, ia benar-benar menggemparkan.
Pendaki muda yang sedang meningkat naik, Hase Tsuneo
berjaya mendaki Tembok Iblis seorang diri pada musim sejuk.
Buat kali pertama.
Tembok Syaitan seorang diri? Hebat!
Dia takkan berhenti setakat itu saja. Dia pasti akan terkenal!
Hase Tsuneo, pendaki bintang harapan.
Kini keputusan bola lisut.
Osaka Buffaloes melayakkan diri ke Liga Pasifik
dengan dua pukulan strikeout oleh pemain terbaru, Sakamura…
HABU JOJI
Seminggu?
Tiba-tiba minta cuti?
Awak dah gila? Awak nak buat apa?
Pergi ke pergunungan. Tolonglah.
Ke gunung? Saya salah dengar atau apa?
Tidak, saya perlu orang sini. Tak boleh.
Sambung kerja. Ada tiga trak untuk dipunggah.
Saya berhenti.
- Beritahu dia saya ada mesyuarat. - Baik, tuan.
Saya memang suka dia.
Tapi dia terlalu… Macam mana nak cakap?
Dia tak tahu menahan diri. Dia mesti mendaki juga.
Dulu saya hampir dipecat sebab dia.
Sebab itu awak tak ikut dia mendaki?
Tidak. Lambat-laun, saya sedar sesuatu.
Dia tak peduli rakan pendakiannya.
Baik saya, mahupun yang lain.
Kami sekadar membantu dia mendaki lebih tinggi. Itu saja.
Saya tak nak habiskan hidup membuntuti dia.
Jadi saya berhenti.
Selepas itu,
tak ramai orang nak mendaki dengan dia.
Encik Habu!
Encik Habu.
Buntaro, apa khabar?
Helo, Ryoko.
Maaf, Encik Habu. Saya dah larang dia kacau awak.
Nak daki Dinding Angin?
Biar saya ikut awak. Saya akan ikut cakap awak.
Inoue marah kalau awak gantikan dia nanti.
Dia dah dalam perjalanan.
Saya tahu awak tiada rakan lagi.
Tolong biarkan saya ikut.
Awak belum bersedia untuk laluan serumit ini. Awak tak boleh ikut.
Saya dah lama berlatih. Saya semakin cekap.
Tak ada tempat pegang. Batunya rapuh. Terlalu bahaya.
Sudah, balik sajalah. Kakak awak dah tunggu.
Kalau begitu, saya pergi seorang.
Hei, Buntaro!
Pernah daki dinding panjat?
Ada tempat pegang belah kanan. Tinggi lagi!
Macam itulah!
Teruskan. Macam itu.
Awak semakin cekap.
- Terima kasih, Encik Habu. - Betul.
Awak berjaya juga. Itu tak mudah.
Sebab saya ada guru bagus.
Saya boleh panjat mana-mana saja dengan awak.
Banjaran Alps, malah Himalaya!
Kita boleh panjat Everest bersama!
Ya, cuba lepasi jerangkau ini dulu.
Kena cepat kalau nak balik awal.
Awak terlalu muda untuk bermalam sini.
Bagus. Itu yang paling teruk.
Saya dapat dua saja. Minta maaf.
Kita masih ada cukup.
Satu lagi cerun kecil, dan selepas itu mudah.
Nak rehat dulu?
Saya boleh lagi. Kita berehat nanti.
Okey. Kita sambung.
Nah.
Lepaskan tali lagi!
Buntaro!
Buntaro, dengar tak?
Buntaro, jawab!
Saya di sini!
Awak cedera?
Kaki saya!
Boleh capai muka batu itu?
Maaf, Habu. Maafkan saya.
Boleh awak capai muka batu itu?
Tak.
Terlalu jauh!
Okey. Boleh awak naik semula dengan simpulan Prusik?
Baik.
Tak apa. Kita berdua selamat.
Buntaro! Awak dengar saya?
Ya!
Maafkan saya.
Saya salah.
Saya akan cuba tarik awak.
Buntaro, tali bergeser dengan batu.
Kalau tarik lagi, nanti putus.
Maaf! Saya tak cukup bagus lagi!
Jangan mengarut! Awak cekap setakat ini!
Kita akan cari jalan. Tunggu.
Selepas ini, kita akan pergi Alps.
Kita berdua.
Ya, kita pergi.
Kita akan pergi.
Saya janji.
Maafkan saya, Buntaro.
Maafkan saya.
Buntaro!
Tidak!
Buntaro!
Sila ikut kami, puan.
KAFE BROTHER'S
Tak ada nama, hanya duit.
- Tapi saya tahu dia hantar. - Dia rasa bersalah.
Untuk apa? Kematian adik saya?
Dulu saya nak salahkan dia.
Itu lebih mudah. Tapi saya sedar tiada siapa yang salah.
Buntaro berkeras nak ikut dia.
Bukan mudah menghalang keinginan hati.
Walaupun tak masuk akal. Walaupun bahaya.
Dia terpesona dengan Habu.
Dia nak ikut macam Habu. Dia macam Habu juga sedikit.
Dia sentiasa mendaki, sentiasa mahu naik tinggi
tapi untuk apa?
Saya terima suratnya selama beberapa tahun.
Dari Jepun, kemudian dari Nepal. Kemudian diam selama tiga tahun.
Nepal? Awak ada alamat, apa- apa yang boleh bantu saya cari dia?
Tak ada alamat, nota, mahupun tandatangan.
Maaf, saya tak boleh bantu.
Baiklah…
Oh, ya. Awak tak cakap pun.
Kenapa awak cari Habu? Untuk artikel?
Dia mungkin ada maklumat penting tentang…
Tentang apa?
Awak tahu Everest mula didaki pada tahun 1953?
Tak tahu.
Jadi begini.
Mungkin ada pendaki lain yang telah…
- Tak apalah. - Okey.
Harap awak jumpa apa yang awak cari. Selamat tinggal.
Harap begitulah.
Oh, ya.
Ada nota dengan surat terakhir. Satu itu saja.
Dia kata dia tak dapat hantar duit dari tempat dia nanti
dan dia minta maaf. Itu saja.
Pada masa itu,
antara cabaran terbesar pendakian gunung
adalah mendaki tiga muka utara Alps terbesar, seorang diri pada musim sejuk.
Gunung Eiger,
Gunung Matterhorn
dan Grande Jorasses.
Trilogi musim sejuk terkenal.
Habu ke Eropah untuk sahut cabaran itu.
Tapi bukan dia seorang saja.
Hase Tsuneo pun ada di sana.
Kali ini, Habu mendahului pesaingnya.
Selepas menawan dua puncak,
dia di Susuh Walker, hampir menggapai kejayaan.
Hei! Ada orang tak?
Hei!
Tolong datang selamatkan saya!
Habu?
Encik Habu?
Biar saya ikut awak.
Tidak. Awak tak wujud.
Biarlah saya ikut awak.
- Minta maaf. - Tolonglah.
Maafkan saya.
- Kita akan pergi Alps? - Tidak!
Tidak! Pergi!
Bolehlah, Habu!
Hei! Habu!
Apabila penyelamat gunung tiba,
Habu terkandas selama tiga hari lima jam di sana.
Orang lain tentu dah lama mati kesejukan tapi bukan dia.
Pasukan Hase yang ternampak dia.
MISI MENYELAMAT PENDAKI JEPUN DI SUSUH WALKER
Dia terhutang nyawa dengan pesaingnya. Ironik, ya?
Habu kalah lagi kali ini. Entah bagaimana dia masih hidup.
LANGSUNG HASE TSUNEO MENGGENGGAM KEJAYAAN
KEDAI KELENGKAPAN PENDAKIAN GUNUNG GAKUSUIKAN
Kini ke berita pendakian gunung.
LANGSUNG
Tragedi di Everest semalam.
Pendaki gunung Jepun terkenal, Hase Tsuneo
terkorban dalam runtuhan salji dahsyat
dalam cubaan mendaki muka barat daya yang terkenal itu seorang diri.
Selepas berjam-jam mencari,
pasukan penyelamat akhirnya menemui mayat pendaki itu
pada ketinggian lebih 6,000 meter di lembah barat
bernama Lembah Sunyi, nama yang membawa erti menyayat hati hari ini.
Tapi dia tak rasa apa-apa. Seolah-olah mereka masih bersaing.
Sebab itu dia nak pergi daki muka barat daya itu juga.
- Serius? Mana boleh dalam musim sejuk. - Dia boleh.
Ya, tapi dia tak buat juga.
Awak juga belum jumpa kamera itu.
Dia bukan jenis berputus asa.
Dia dah tua. Dia dibenci orang. Siapa nak taja dia?
Saya telefon pejabat pelancongan Kathmandu yang beri permit mendaki.
- Habu mohon tiga tahun lalu. - Untuk muka barat daya?
Saya tak tahu, tapi permohonan itu ditolak.
Sebab pendakian itu memang berbahaya.
- Awak nak apa sebenarnya? - Apa?
Dah sebulan awak ghaib.
Asyik terperuk dengan kertas, rekod, asyik menelefon.
Awak tahu segalanya tentang dia tapi awak takkan jumpa dia.
- Dia mesti ada, bukan? - Awak tak ada petunjuk.
Saya minta tolonglah lupakan Habu dan kamera dia itu.
Terus buat kerja awak, ambil gambar cantik.
Itu yang orang mahu.
Helo?
Ya, saya.
Ya. Saya boleh ke sana esok.
Awak suka cerita Everest saya? Nak dengar lagi?
Awak pandai bercerita.
Tak, saya dah jumpa surat terakhir Habu. Yang ada nota itu.
Rupa-rupanya saya ada simpan. Dan…
- Awak ada alamat? - Tak, tapi saya terperasan sesuatu.
Tengok.
Surat-surat lain dari Kathmandu tapi ini dari tempat lain.
Mungkin ia ada guna untuk awak.
Namche Bazaar.
Awak cam nama itu?
Itu kampung terakhir sebelum Everest.
Mungkin lepas tiga tahun, dia masih di sana.
Untuk ke Everest, hanya ada satu jalan
dan seminggu berjalan kaki merentasi Lembah Khumbu.
Wilayah Sherpa.
Habu ghaib. Tiada siapa tahu apa jadi kepada dia.
Tapi jika dia masih di sana, saya akan jumpa dia.
Ada orang tak?
Hei, ada orang tak?
Awak buat apa?
Helo, saya wartawan. Saya bekerja untuk majalah Jepun.
Nama saya Fukamachi.
- Pergi, Fukamachi. - Saya takkan lama di sini.
- Saya hanya nak soal… - Saya tak nak jawab.
Awak di Kathmandu dengan lelaki itu.
Kamera Vest Pocket itu. Awak jumpa di Everest?
- Maknanya itu… - Apa? Jangan kacau saya.
Saya tahu musim sejuk ini
awak nak daki muka barat daya Everest.
Saya hanya nak rekodkan pendakian awak.
Biar saya ikut. Saya takkan dekat.
Awak takkan sedar saya ada. Saya ambil gambar saja.
Kalau awak berjaya seorang diri, tiada siapa akan tahu.
Itu yang awak mahu? Awak perlukan bukti pendakian.
Awak perlukan saya.
Saya tak perlukan sesiapa. Berambus.
Biar saya ikut awak. Saya akan ikut cakap awak.
Awak dah terlambat. Saya dah lama berhenti. Itu dah berakhir.
Tunggu. Jangan begitu.
Dah berakhir. Faham?
- Tapi… - Pergi!
Okey.
Saya tahu awak masih mendaki.
Awak tak boleh halang saya. Saya akan datang. Faham?
Saya tunggu awak di kem pangkalan musim sejuk ini.
Dulu pendakian gunung adalah persaingan siapa panjat paling tinggi.
Setelah tiba di puncak, persaingan itu patut tamat.
Sebenarnya tidak.
Seorang pendaki gunung sentiasa cari cabaran baru.
Kalau bukan tinggi, cari laluan paling bahaya.
Daki lebih cepat, seorang diri, tanpa oksigen.
Tak habis-habis.
Everest ditawan pada tahun 1953 dari belah Nepal,
tanpa oksigen pada tahun 1978,
dua tahun kemudian, solo melalui Lurah Norton.
Pada musim sejuk 1985, Hase cuba tawan muka barat daya berbahaya.
Dia tidak kembali lagi.
Jadi tiada siapa menawan muka barat daya lagi.
Habu mahu menawannya seorang diri tanpa oksigen.
Saya takkan sesekali lepaskan ini.
- Apa ramalan cuaca? - Kita mesti tunggu.
Angin dari lembah membuat awan berkepul di puncak.
Nanti salji akan turun.
Tiga hari baru kita boleh gerak. Atau empat.
Tambah sehari agar salji itu mendap. Kita akan tunggu.
Berapa lama mahu mendaki? Seminggu?
- Tiga malam empat hari. - Bolehkah?
Itu saja caranya.
Awak tahu peraturan pendakian solo? Tiada komunikasi, tiada campur tangan.
Ambil gambar, itu saja. Kalau saya ada masalah, diam saja.
Kalau awak ada masalah, jangan harapkan saya. Faham?
Ya.
Okey, selamat malam.
Jangan terasa sangat dengan dia.
Dah hampir lapan tahun dia duduk sini.
Dia bersedia selama lapan tahun. Ini saja matlamatnya.
Pendakian ini penting bagi dia.
Dia takkan biar sesiapa menghalangnya.
Saya bukan mahu…
Saya tahu.
Baguslah awak ada.
Dia takkan mengaku,
tapi dia perlu foto awak kalau dia berjaya.
Tapi awak bukan macam dia.
Kemampuan awak berdua tak sama.
Jangan sesekali cuba ikut dia.
Kalau rasa tak larat, jangan paksa diri. Turun balik.
Pada ketinggian 7,500 meter, kekurangan oksigen buat awak sakit kepala
dan awak takkan larat teruskan.
Itu normal.
Lebih 8,000 meter, itu zon mati.
Tubuh kita tak tahan pada ketinggian itu.
Mesti bergerak cepat kalau awak nak balik.
Faham?
Saya faham.
Awak dah sedia?
Awak pula?
Rasanya ya.
Misi awak ini berbahaya.
Kalau tak bahaya, tak seronoklah.
Kenapa buat juga? Hase dah meninggal, tak perlu bersaing lagi.
Kenapa awak nak ikut saya?
Hanya untuk gambar majalah? Untuk bayaran satu artikel? Kenapa?
Mesti ada sebab lain.
Apabila awak dah bertekad, benda lain jadi tak penting.
Begitulah caranya.
Awak jumpa ia di sini?
Adakah kamera itu di Everest? Betulkah itu kamera…
Saya dah mula rasa meluat. Itu bukan kamera sesiapa.
Sediakan beg. Kita gerak esok.
Ayuh.
Habu.
Alamak.
Aduh.
Habu, awak okey? Tidur nyenyak?
Ya. Malam semalam amat tenang.
Untunglah. Sini angin kuat.
Awak menepati masa?
Saya gerak pukul 6 macam jadual.
Jika cuaca begini,
saya akan cepat sampai Batu Kapal Perang dan Menara Kelabu senja nanti.
Okey. Beritahu jika ada perubahan. Semoga berjaya!
Habu, awak dengar saya?
Saya dengar. Ada apa?
Cuaca sedang berubah.
Ada ribut di genting selatan, angin selaju 200 kilometer.
- Ia menuju ke arah awak. Cepat sikit. - Baik.
Tak guna!
Tolonglah!
Cepat gerak!
Fukamachi!
Hei! Fukamachi! Bangun!
Macam mana? Boleh panjat lagi tak?
- Pergi saja. - Jangan melawan. Tanggalkan beg.
- Tidak! - Beri kapak awak. Ia menghalang.
Buka kasut ais awak. Serahkan kepada saya!
Jangan! Tak boleh! Nanti kita berdua terkandas sini!
Pegang kuat-kuat. Tak apa.
Minum.
Maaf, saya salah.
Minum, tambah air dalam badan.
Kenapa awak selamatkan saya?
Awak kata jangan campur tangan.
Awak belum selamat. Awak masih perlu turun.
Kalau cuaca masih begini, susah.
Jadi sampai di sini?
Kita dah lama ketinggalan. Peluang tipis.
Hanya boleh lalu Gelang Kuning saja.
Tak boleh. Musim sekarang, ia terlalu terdedah.
Batunya juga rapuh.
Awak tak cukup tali. Ia…
Mustahil.
Kita berhenti sini.
Tarik kaki awak.
Saya jumpa atas sana.
Dekat rabung.
Kamera itu.
Sudah beberapa kali saya daki muka barat daya tapi gagal.
Musim sejuk lepas, cuaca buruk. Selepas Menara Kelabu, saya hilang arah.
Puncaknya sudah dekat tapi saya tak dapat cari jalan.
Saya penat. Saya mencari tempat untuk berlindung.
Saya jumpa dia.
Jadi awak rasa…
Dia sampai ke puncak? Awak tentu kecewa.
Dia kali terakhir dilihat di sekitar 8,700 meter.
Saya temui dia di tempat tinggi lagi. Tak tahu sama ada dia turun atau naik.
Kita boleh tahu daripada filemnya.
Apa gunanya?
Terima kasih.
Mari kita gerak?
Hati-hati.
Ribut mungkin kembali, angin mungkin lebih kuat selepas lurah.
Saya tak ada nanti.
Jangan kata awak nak…
Awak kena sampai lembah pada tengah hari. Jangan perlahan.
Awak okey?
Saya okey. Habu dah balik?
Belum lagi.
Dia sampai tak?
Saya tak tahu. Hubungan radio terakhir kami pagi semalam.
Dia nak cuba ke puncak. Suaranya okey.
Selepas itu, senyap.
Ada yang tak kena.
Dia mungkin terkandas sebab cuaca buruk. Kita perlu tunggu.
Sehari saja lagi.
Sehari saja.
Tak ada gunanya. Dah selesai.
Mari.
Dia minta saya beri awak ini.
Jika awak baca ini, maknanya saya tak selamat.
Simpan kamera itu.
Ia mungkin ada maklumat tentang Mallory
agar tugasan awak boleh selesai.
Kalau awak nak tahu sebab dia lakukannya,
sebab saya lakukannya,
awak takkan jumpa jawapannya.
Awak datang sini, awak tentu tahu.
Pendorong awak ke sini mendorong saya mendaki juga.
Entahlah apa bendanya.
Saya tak tahu apa bendanya tapi saya tak boleh hidup tanpanya.
Orang lain mencari erti hidup mereka. Bukan saya.
Hanya mendaki gunung beri saya semangat untuk hidup.
Jadi saya buat itu hingga ke akhirnya.
Tak ada penyesalan.
Betul kata Habu.
Saya dapat jawapan kepada misteri Mallory, tapi ia tak cukup.
Kenapa panjat lebih tinggi?
Menjadi yang pertama?
Kenapa menempah maut? Kenapa buat benda sia-sia?
Kini saya tahu sebabnya.
Tak perlu ada sebab pun.
Ada orang anggap gunung bukan matlamat, tapi jalan.
Puncak pula sekadar langkah.
Setelah itu, kita perlu terus berjalan saja.
Terjemahan sari kata oleh Nursyazela